# data[].attributes.headline
אפרת בקשי- מוטיבציה

# data[].attributes.subject
אפרת בקשי- מוטיבציה

# data[].attributes.body
בתחילת השנה אני מלמדת את התלמידים על התיאוריה של קרול דואק. המח הוא כמו שריר- עם מאמץ, נחישות ותרגול נוכל לפתח אותו ולהצליח. יש לי חוברת שכתבתי בנושא עם פעילויות נחמדות ויש גם סרטונים ברשת. אני גם מחלקת להם תיקיות הצלחה, שם הם שומרים את ההצלחות בהן הם גאים.

אנחנו מכינים מגנטים עם משפטי מוטיבציה, ומדי פעם תולים בכיתה דף עם משפטי מוטיבציה שאפשר לתלוש (כמו מודעה עםמספרי פלאפון ברחוב). קראנו לזה "קח מה שאתה צריך".

גם במהלך השנה אני מתחזקת מאוד את העניין. קניתי קפסולות מאליאקספרס לתוכן הכנסתי משפטי מוטיבציה ואת כולן הכנסתי לקופסה של כדורים. כל פעם שתלמיד צריך "חיזוק" או "ויטמין M" של מוטיבציה אני מביאה לו אחד.

# data[].attributes.headline
מיטל מרגי כהן. מוטיבציה

# data[].attributes.subject
מיטל מרגי כהן. מוטיבציה

# data[].attributes.body
עניין לא קל לחלוטין. אני מלמדת בכיתות בהן המוטיבציה היא נמוכה מהרגיל . הדברים שאני עושה לנען העלאת המוטיבציה:
חיזוקים חיובים
למידה מתוך הצלחה- משתדלת לתת להם מטלות ובחנים בהם הציון יהיה גבוה יחסית וכך להעלות להם את המוטיבציה ללמוד. רבים מהם ללא מוטיבציה בגלל רצף כשלונות לאורך הדרך בבית הספר ולכן זה חשוב לדעתי לתת להם להצליח ולהעלות לאט לאט את רמת המבדקים והמטלות . בצורה כזו , לאחר מספר הצלחות תחושת הסוגלות שלהם עולה והם לא " נבהלים" בקלות ממשהו מאתגר יותר. עוד דבר שאני עושה כדיי להעלות מוטיבציה הוא ללת לתלמידים עצמם להסביר קטע שנלמד בשיעור לחבריהם וסייע להם במטלות כיתה. גם אלה שלא הבינו לגמרי את הכל מרגישים מחוזקים כאשר עליהם "ללמד" חבר אחר ופונים אליי בשאלות להבהרה. זה תורם לחוזק הנפשי שלהם לדעת שמישהו מספיק מאמין בהם בשביל שילמדו חבר בכיתה. אלה שנעזרים רוצים בשיעור הבא להיות המלמדים וכל עולה המוטיבציה שלהם ללמוד.וכמובן משחק עם כדור לחזרה על החומר הנלמד תמיד עובד!
ההנעה שלי היא כאשר אני רואה את תגובות התלמידים להצלחה שלהם וכאשר הם מעירים לחבריהם לא להפריע כי רוצים ללמוד.

# data[].attributes.headline
אורית בן צורלהעלאת מוטיבציה אני מנסה לעבוד בכמה מישורים במקביל

# data[].attributes.subject
אורית בן צורלהעלאת מוטיבציה אני מנסה לעבוד בכמה מישורים במקביל

# data[].attributes.body
בתור מורה לאנגלית לרמות שונות, אני מוצאת שבכל הכיתות עובדים לי אותם דברים..
1. לנסות לחבר את החומר הנלמד לדברים שמעניינים את התלמידים, קטעי אנסין, קטעי צפייה וכל דרך אחרת שתהיה מעניינת להם.
2. מאוד עוזרת ביקורת חיובית. משתדלת תמיד לחזק התנהגויות רצויות ולהתעלם ולא לתת יחס מיוחד להתנהגויות שליליות.. כמובן עד רמה סבירה :)
3. קשר אישי טוב עם התלמידים משפר באופן פלאי את המוטיבציה שלהם! כשהם מרגישים שמבינים אותם ומקשיבים להם- הם יעבדו גם אם הנושא פחות מעניין להם..

# data[].attributes.headline
אפרת אבגיל-מוטיבציה

# data[].attributes.subject
אפרת אבגיל-מוטיבציה

# data[].attributes.body
נושא המוטיבציה שונה מכיתה לכיתה. בכללי רוב התלמידים לצערי לא אוהבים את שיעורי לשון ולא מבינים למה הם צריכים ללמוד אם הם מדברים וכולם מבינים אותם. (-:
השיעורים שלי מועברים ע"י מצגות מאוירות וצבעוניות כאשר החומר הנלמד נרשם בהם בנקודות ואני מרחיבה את הנושאים בשיעור. בכיתות ששייכות לאגף שח"ר אני משתדלת מידי פעם לעשות תרגולים דרך משחק. בכיתות העיוניות, אשר בהן מספר התלמידים גדול יותר אני משתדלת לחבר את החומר הנלמד לחיי היום יום. לדוגמה הראתי להם קטע מתוכנית "חברות" שכלל כמה תיקונים בדיבור הלשוני והם נדרשו לנתח פעלים שהוצגו בקטע. בכיתה אחרת לימדתי את הנושא המורחב (ניבים) דרך משחק. אולם לצערי המציאות ולחץ הבגרויות רוב הזמן לא מאפשרים יותר מידי יצירתיות אלא להספיק את החומר כי יש בגרות!
מה שמעורר בי מוטיבציה הם התלמידים! לרגל יום המורה קיבלתי מכתבים מתלמידים שאמרו לי תודה. שרשמו לי שאףפעם לא היה להם ציון עובר בעברית ואצלי יש. שרשמו לי שהם מרגישים שממש אכפת לי מהם, שאני לא מוותרת להם ו"דוחפת" אותם למקסימום על מנת שיצליחו. אלו הדברים שנותנים לי כוח לקום בבוקר ולהבין שהחלטתי לעשות הסבה היתה נכונה.

# data[].attributes.body
מוטיבציה.
אני מלמדת אנגלית בחטיבת ביניים ובתיכון. אחד מהקשיים של התלמידים, כולל גם של תלמידים דוברי אנגלית הוא הכתיבה. הם תמיד מיואשים ממנה...אין להם מוטיבציה...מראים התנגדות למשימות כתיבה וכו'. מורות שאיתי בצוות לימדו אותי דרך אחת לעורר מוטיבציה אצל התלמידים, עשיתי את זה בינתיים בכיתה אחת והתגובה הייתה מעולה. אחרי שנבחנו במבחן גדול שבסופו חלק של כתיבת חיבור, בדקתי את הכתיבה, תיקנתי והערתי הערות. כשהחזרתי את המבחן עברו על החיבורים שלהם ואמרתי להם כך: כל תלמיד מוציא פתק קטן וכותב בו כמה טיפים קטנים לעצמו. למשל: עלי לשים לב לשימוש באותיות גדולות, עלי לשים לב למבנה המשפט, עלי לשים לב לא להשתמש במילה מסוימת שוב ושוב ועוד. אחרי שעשו זאת אמרתי להם שאת הפתק הזה הם רשאים להכניס איתם למבחן הבא. בסה"כ המטרה שלנו כמורים היא לקדם אותם ולשפר מיומנויות. אם זה יכול לעזור להם לשפר את הכתיבה אז למה לא? הם התלהבו מאוד ובאו מוכנים למבחן הבא.

מה שמעורר בי מוטיבציה היא התלהבות של תלמיד כשהבין נושא שמעולם לא הצליח להבין. ההתלהבות מדבקת :-)

# data[].attributes.headline
טל שלום- מוטיבציה

# data[].attributes.subject
טל שלום- מוטיבציה

# data[].attributes.body
כאשר אני נכנסת לשיעור בכיתות שונות  אני משתדלת לשמור על רמת אנרגיות חיוביות, גם אם אני יודעת שהולך להיות שיעור קשה מההכרות שלי עם הכיתות.
על מנת להעלות להם ולי את המוטיבציה בשיעור ובדרך כלל בשיעור ארוך שנמשך שעתיים רצופות, אני נוהגת לבחור תלמיד אחד שייגש למחשב הכיתתי ויבחר שיר להשמעה בכיתה להנעים את הזמן ל2-3 דקות כהפוגה מהשיעור.  דרך אחרת היא לפתוח את השיעור בחידה לשונית דרך מט"ח- "חיוך ביום". התלמידים נהנים מזה כיוון שכל יום עולה חידה אחרת וזה מעין טריוויה עבורם ודרך חווייתית להקנות ידע.
אני אשמח להשתדרג בעתיד!! ושמחה לקרוא דרכים נפלאות להעלאת מוטיבציה. בעיניי היא חשובה מאוד ותורמת למורל של התלמידים והמורים יחד ומונעת שחיקה.

# data[].attributes.headline
רינת הלוי: מוטיבציה

# data[].attributes.subject
רינת הלוי: מוטיבציה

# data[].attributes.body
אני מעוררת מוטיבציה בכך שאני דואגת לגוון. חלק מהשיעורים אני מעבירה בקבוצות או בזוגות וחלק באופן עצמאי, חלק נותנת משימות כיתה וחלק בעצמי, לפעמים מעבירה נושא במצגת או עם סרטון רלוונטי לנושא. יש פעמים שעושה שיעור קהוט שהתלמידים מאד אוהבים. יש תלמידים שמאד אוהבים לפתור תרגילים על הלוח ולכן, יש פעמים שנותנת כל פעם ל5-6 תלמידים לפי סבבים לפתור תרגילים על גבי הלוח. אני מחלקת את הלוח ל5 או 6, רושמת תרגילים בכל חלק והתלמידים פותרים את התרגילים בסבבים על גבי הלוח כל פעם קבוצה אחרת וכך גם מתרגלים וגם נהנים. אני מאד משתדלת להיות יצירתית ולגרום לעניין לתלמידים. כל פעם שואלת מורות אחרות / וותיקות ולומדת כל מיני שיטות נוספות ואסטרטגיות הוראה שיכולות לעזור לי לרתום את התלמידים ולהעביר שיעור מוצלח.
מה שמעורר בי מוטיבציה זה שיעורים מוצלחים, שיעורים בהם אני רואה בעיניים של התלמידים שהבינו את החומר, התגובות  של התלמידים "היה שיעור ממש טוב", הבנתי את כל החומר", אף פעם לא אהבתי מתמטיקה ועכשיו אני ממש אוהבת",  היום היה לי תלמיד שאמר לי שהוא פשוט זוכר את כל החומר השנה ואף פעם הוא לא זכר את כל החומר. תלמיד שהיה אצלי בשיעור כי המורה שלו לא הייתה באותו יום והגיש בקשה להנהלה לעבור ללמוד בכיתה שלי כי "הבין את כל החומר בשיעור שלי". כמובן, הצלחה של התלמידים במבחנים גם מעלה מוטיבציה ופידבקים חיוביים מגורמים מוסמכים כמו, סגנית מנהלת, רכזת, מחנכות של תלמידים וכיוב'. חשוב לי מאד גם סביבת העבודה והצוות החינוכי. צוות תומך, מסייע, מגבה, תפישה חינוכית בית ספרית התואמת לתפישת העולם שלי, כל אלה פשוט גורמים לי לקום בבוקר באהבה לעבודה.

# data[].attributes.headline
דורי סדן - לו רק הייתה לי תשובה הרמטית ובדוקה לשאלה הזו... אבל אז היה פחות מעניין.

# data[].attributes.subject
דורי סדן - לו רק הייתה לי תשובה הרמטית ובדוקה לשאלה הזו... אבל אז היה פחות מעניין.

# data[].attributes.body
הניסיונות שלי תלויי מצב והקשר. כול יום לגופו, כול נושא, כול כיתה. אני מתאים עצמי לשיעור נתון מכול בחינה, ניהול כיתה או אחרת. כך, כשאני מזהה שהמוטיבציה בשיעור ירודה הפעם, אנסה לעורר אותה. עד לרמה של להחליף נושא!
אבל אין לי שיטה כללית שאחידה ומתאימה לכול התלמידים. עקרונית, אני משלב הרבה חיזוקים חיוביים בחיזוקים שליליים, מקל וגזר.

מה מעורר בי מוטיבציה? השתתפות פעילה של לפחות 3-4 תלמידים, שיעור שעובר חלק, שאלות המראות על הבנה ועניין, פידבק מתלמידים שניגשים בסוף השיעור ואומרים שנהנו או שהיה להם מעניין. דברים קטנים ומשמעותיים.

# data[].attributes.headline
אלינה אוחנונה- מוטיבציה

# data[].attributes.subject
אלינה אוחנונה- מוטיבציה

# data[].attributes.body
אני מלמדת בעיקר כיתות אגף שח''ר בהן המוטיבציה נמוכה ויש הרבה בעיות משמעת וקשיים לימודיים. ישמע מוזר אבל אחת הדרכים המוצלחות אצלי להעלות מוטיבציה אצל תלמידי היא על ידי מבחנים. אנחנו קוראים לזה מבחני הצלחה. כל כמה זמן אני עושה בוחן קטן בסוף השיעור על החומר של אותו שיעור או מבחן עם חומר פתוח ואז מי שעבד והקשיב ויש לו את החומר- מצליח. התלמידים מאוד מתרגשים מזה וישר מצלמים את הציון הטוב להורים. זה מדרבן אותם ללמוד ולהקשיב בשיעור.

# data[].attributes.headline
מוטיבציה- מיטל זעפרני

# data[].attributes.subject
מוטיבציה- מיטל זעפרני

# data[].attributes.body
הדרך שלי לעורר בתלמידים מוטיבציה היא לאפשר לתלמידים בחירה. כלומר להציע מספר חלופות לעבודה בשיעור, כך התלמידים מרגישים שגם להם יש השפעה על תוכן השיעור והפעילויות בו.

המוטיבציה לעבודה אצלי היא ההצלחות של התלמידים שלי, האהבה שאני מקבלת מהם, הפידבקים מההורים, מחמאות מהמנהלת שלי ומהקולגות. הם אלו שנותנים לי את הכוחות והמוטיבציה לעבוד באינטנסיביות, ליצור ולחדש לתלמידים.

# data[].attributes.headline
דודי מסטיי - מוטיבציה

# data[].attributes.subject
דודי מסטיי - מוטיבציה

# data[].attributes.body
זה תלוי בכיתה - יש כיתה שהדרך למוטיבציה עוברת אצלם דרך הבטן....בכיתת  3 יח"ל באנגלית , 17 תלמידים, חיפשתי דרך לא רק להעלות את הציונים אלא גם ליצור איזושהיא סביבת עבודה ולמידה נעימה, תוך כדי חיבור התלמידים אליי ובין עצמם. כשבועיים לפני המבחן, בזמן שמסרתי להם בצורה מסודרת את החומר למבחן, הבטחתי להם שתהיה חזרה על החומר אך הפעם הצעתי להם התערבות - אם הממוצע הכיתתי יעלה על -70 , אני מכין לכיתה ארוחת צהריים בכיתה בהפסקה הראשונה לאחר החזרת המבחן.
קרה בדיוק מה שרציתי - התלמידים החזקים משכו למעלה את החלשים ( במקרה זה - חלשות) , השקיעו בהצלחה שלהן ותוך כדי זה בעצם הם למדו בעצמם למבחן, דבר שלא קרה לפני כן...
הממוצע שלהם היה נמוך מ-70 בסופו של דבר( 63 ליתר דיוק) , אבל הוא השתפר מ-58 במבחן הקודם ל-70! וזה בהחלט משהו שצריך לציין ולחגוג! ואכן, הכנתי להם ארוחה נחמדה (נקניקיות בלחמניות עם רטבים ושתייה קלה). התלמידים היו בעננים, ומיותר לציין שבהמשך השנה האווירה בכיתה היתה מדהימה( לא חזרתי על זה שוב. לא היה צורך..)

# data[].attributes.headline
אלירן חן - מוטיבציה

# data[].attributes.subject
אלירן חן - מוטיבציה

# data[].attributes.headline
עינבל דולב - מוטיבציה

# data[].attributes.subject
עינבל דולב - מוטיבציה

# data[].attributes.body
אני החלטתי ע"מ לעורר מוטיבציה בתלמידים בתחילת כל שיעור מציגה חידה קטנה ללא קשר לנושא ע"מ לכנס את כולם ללמידה לאחר מכן במהלך השיעור אני מציגה מצגת שבמצגת יש לי הפעלה קטנה בדרך כלל בנושא השיעור אחר כך הסבר פורטלי ולאחר מכן תרגיל פותרים ושוב תרגיל ופותרים יחדיו ע"מ שכל הזמן יהיו בתעסוקה. היה לי קושי בשיעורים שהם ארבעה שיעורים ברצף שבשעתיים האחרונות אני מתרגלת והילדים החזקים כל הזמן מתלוננים אז לאחרונה נתתי להם אקסטרא תרגול ואמרתי מי שמסיים יוכל להראות לי ואז יהיה משוחרר ללכת הביתה. הדבר גרם להם להעלאת המוטבציה ולסיים מהר את התרגול ע"מ לצאת  ואז אני נשארת עם התלמידים החלשים יותר וזה נותן ליזמן לחזק אותם יותר.
מה שמעורר בי מוטיבציה זה רצון התלמידים ללמוד ולדעת זה נותן לי חשק להשקיע ולהוציא ממני את המירב.

# data[].attributes.headline
ליאת דוד - מוטיבציה 

# data[].attributes.subject
ליאת דוד - מוטיבציה 

# data[].attributes.body
אני מצאתי דרך לעורר מוטיבציה בשיעורי אנגלית דרך שירים לועזיים. התלמידים מאוד מחוברים למוסיקה עכשווית, כל סוף שיעור אנחנו משתדלים להציג שיר - תלמיד או זוג בוחרים שיר (אני מוודא שהתוכן תקין) והם עובדים בבית ומפרשים אותו, אח"כ מציגים בכיתה ומלמדים את המילים החדשות. חייבת לציין שזה יוצר אקלים כיתה חיובי כאשר השיר מושמע והתלמידים זוכים גם ללמוד וגם ללמד את חבריהם אוצר מילים חדש באנגלית. מלבד המוטיבציה ללמידה זה גם תורם לבעיות משמעת משום שכאשר ישנם הפרעות רבות אני לא מאשרת להם להציג את השירים ובכך הם ממש משתדלים כל שיעור. לא תמיד זה עובד כי התלמידים לעיתים נסערים וכמו בכל כיתה אחרת יש בעיות משמעת.
לגביי מוטיבציה שלי - אני מתעודדת כאשר יש לי שיעור מוצלח או שהתלמידים משתפים אותי בקשיים והצלחות שלהם ובמיוחד במקרים שאני מבינה את היכולת שלי להשפיע לטובה על תלמיד או תלמידה בנושא חברתי או לימודי.

# data[].attributes.headline
ליאת דוד - מוטיבציה 

# data[].attributes.subject
ליאת דוד - מוטיבציה 

# data[].attributes.body
בשיעורי אנגלית התלמידים מאוד אוהבים שירי פופ ולכן מצאתי דרך להגביר מוטיבציה בקרבם, כל תלמיד שרוצה מכין לנו שיר לועזי שהוא אוהב ומלמד את הכיתה אוצר מילים חדש שקשור לשיר, אח"כ שומעים יחד ונוצר אקלים כיתה חיובי ואוירה של "משהו אחר". התלמידים מחכים לשיעורי אנגלית רק בגלל השירים ובכך גם מצליחים ללמוד מילים חדשות ולהציג בכיתה לחברים שלהם. ישנם פעמים שיש בעיות משמעת אז אנחנו לא לומדים שירים חדשים ובכך גם יש להם מוטיבציה ללמידה וגם להתנהגות טובה כדי לקבל בסוף השיעור את השיר שהם רוצים.

# data[].attributes.body
לעורר מוטיבציה אצל תלמידים זה לא פשוט, כי אצל כל אחד יש את הדרך שמעוררת בו מוטיבציה. אני מתחילה את שיעורי האנגלית עם קופסא בה יש לי פתקיות שונות, שבהן שאלות או משימות באנגלית. אני בוחרת שני בנים ושתי בנות שמגיעים לקדמת הכיתה, בוחרים פתקית קוראים ועונים על השאלה באנגלית. זה מעורר עניין וגורם לרוב התלמידים לרצות להשתתף.
בנוסף, אני משתדלת לתת מילה טובה, גם לתלמיד שלא ענה נכון. להחמיא על ההשתדלות או המענה הנכון.
אני משתדלת להביא מצגות מעניינות או סרטונים שקשורים לנושא שאנחנו הולכים ללמוד, על מנת לגרום עניין.

מה שמעורר בי מוטיבציה זה מילה טובה שאני מקבלת מהחונכת שלי או מצוות ההנהלה. חיבוק מתלמידות או שהתלמידים ניגשים אליי בסוף השיעור ואומרים לי שהם נהנו, או הבינו את הנלמד. פתקים שאני מקבלת מתלמידים שבהם הם מביעים את הערכתם.
אלו הם נקודות האור שגורמות לי לרצות ולפתור את האתגרים עימם אני מתמודדת.

# data[].attributes.headline
לעורר מוטיבציה - עודד אברמזון

# data[].attributes.subject
לעורר מוטיבציה - עודד אברמזון

# data[].attributes.body
בתקופה האחרונה אני שם לב שחלק מהתלמידים שלי ב 3 יחל מתמטיקה הופכים להיות מאוד אדישים למקצוע ולכן אני מוצא את עצמי לא מעט שואל כיצד אני כמורה מקצועי יכול לגרום להם להתחבר שוב למקצוע.
מלבד בחני הצלחה שאני עושה כמדי שבוע - שבועיים (בחנים שרק מעלים את הציון של התלמידים) במבחן האחרון אמרתי לתלמידים שבכל נושא אני אשלח להם 6 תרגילים שמתוך התרגילים האלו אני אבחר תרגיל למבחן (היו 4 נושאים, כלומר 24 תרגילים בסהכ).
נק' המוצא שלי היתה שבגלל שצמצמתי את התרגילים והנושאים למבחן אראה  יותר מוטיבציה אצל התלמידים החלשים שלרוב לא מצליחים בבחני ההצלחה או במבחנים, היות וכעט יש להם הזדמנות "קלה" לקבל ציון גבוה.

למרבה הצער אני חייב לציין שאצל רוב התלמדים "החלשים" לא ראיתי שינוי. למרות מספר מצומצם מאוד של תרגילים (שרובם נפתרים מהר מאוד ואת רובם אף פתרנו בכיתה) , עדין אותם תלמידים לא ניצלו את ההזדמנות ולא למדו למבחן.
מאידך אצל התלמידים הבנוניים והחזקים ניתן לראות שהם המשיכו את הקו שלהם וניצלו את האפשרות להמשיך ולקבל ציון גבוה במתמטיקה.

מה שגורם לי למוטיבציה זה לראות שתלמידים שהתעניינו במקצוע בתחילת השנה ממישכים את הקו שלהם ולא רואים שבירה. זה מוכיח לי שאני בדרך הנכונה. כמובן שהייתי שמח לראות גם שחלק מהתלמידים החזקים נכנסים למעגל ההצלחה אולם יתכן ואצל התלמידים הללו זה יקח יותר זמן

# data[].attributes.headline
יאנה איכילוב

# data[].attributes.subject
יאנה איכילוב

# data[].attributes.body
באופן אישי עדיין מחפשת את הנוסחא לעורר מוטיבציה.
מה שמעורר מוטיבציה בתלמידי זה קודם כל שהם מרגישים שרואים אותם. אני מאוד מאמינה ב"שיחות מסדרון" עם התלמידים, הרגע הזה שהם ניגשים אליך בהפסקה ומתחילים לספר מה הם עשו בחופשה, מספרים לי על פורטנייט או על הראפר האהוב עליהם.

דבר נוסף, מדי פעם חשוב להתאים משימות אישיות לתלמידים שנתפרו למידותיהם. אני לא מגיעה לזה בכל שיעור אבל יודעת שזה עובד.

בנוסף, כשהם מכינים מצגת על נושא שקשור לעולמם הפנימי, הם לומדים בדרך טבעית הרבה יותר מזה שאני אעמוד וארצה להם בכיתה. מתבגרים במיוחד אוהבים להיות במרכז העניינים ולדבר על חייהם ועל עצמם, חשוב לאפשר להם את זה.

מה שגורם לי למוטיבציה:
לדעת שגרמתי לשינוי לימודי/ התנהגותי אצל תלמיד/ה מסויימ/ת או קבוצת תלמידים.
לעשות איזשהי פעילות או שיעור "מחוץ" לספר. להביא את המעוף והיצירתיות.
לעבוד בצוות שמפרגן ומעודד לחבריו.

# data[].attributes.body
כיצד אני מעוררת מוטיבציה אצל תלמידים?
לאלה החלשים נותנת להם אפשרות להתבטא באמצעים אחרים שאינם בהכרח קשורים בדסצפלינה כגון למלא תפקיד בהמחזה של מחזה שנלמד, להציג עבודה מעניינת שלהם , לעודד אותם לבוא לידי ביטוי בשיח בכיתה
אני בנוסף לאלה שלא מתחברים לשעור שלי להיבא להם דוגמאות מהעולם של ימינו שמזכיורת או דומות לעומות רחוקים עליהם אנו קוראים ביצירות
אלה שמוצאים ציונים חלשים במטלות- אני מבטיחה להם וגם מקיימת שאני אנחה אותם בשעורים פרטניים ונתקן יחדיו את העבודה על מנת לשפר את הציון- עד בחינת הבגרות החיצונית כל מה שניתן לעשות כדי לשפר את הישגיהם כשר מבחינתי והם סומכים עלי.
מה מעורר בי מוטיבציה?
כשהתלמידים שלי באים אלי בשעורים שהם לא חייבים
כשהתלמידים שלי רצים אלי כשאני מגיעה בבוקר
כשהתלמידים שלי אומרים למחכנות שלהם שהם אוהבים אותי
כשהתלמידים שלי אומרים לי שבעקבות יצירה שלמדתי שינו משהו בחייהם -וזה הכי מעודד מבחינתי

# data[].attributes.headline
אביבית גושציני לוי

# data[].attributes.subject
אביבית גושציני לוי

# data[].attributes.body
כיצד אני מעוררת מוטיבציה בתלמידיי?

כדי לעורר מוטיבציה בקרב התלמידים שלי אני מקפידה ומתמידה לעשות מספר דברים:

אני מקפידה לברך את התלמידים בתחילת השיעור בברכת "בוקר טוב" או "צהריים טובים" ושואלת לשלומם;

אני מקפידה לבדוק נוכחות, ובעת הקראת השמות להישיר מבט לכל תלמיד, לחייך ולהנהן עם הראש כאות לברכת שלום;

במידה ותלמיד החסיר בשיעור הקודם, אני מקפידה לציין זאת בפניו בשיעור העוקב ולשאול לשלומו;

אני מקפידה לערב את התלמידים בתהליך הלמידה ולפנות אליהם בשמם, תוך מתן יחס אישי;

אני מאמינה שלמילים טובות יש כוח רב לגייס ולהניע תלמידים ללמידה, ולכן אני מקפידה לחזק תלמידים על התנהגות ראויה במהלך השיעור, להעצים אותם ולשבח אותם על השתתפותם ותרומתם לשיעור. במצבים אלה, אף מעדכנת את המשו"ב בהתאם, ומדי פעם מתקשרת להורים כדי להשמיע לאזניהם כמה מילים טובות על הילד/ה שלהם;

עוד אני מקפידה לחזק את התלמידים על "הצלחות קטנות" (מתן תשובה נכונה בדיון כיתה, ציון גבוה במבחן הצלחה וכו'), ובכך לעורר בהם מוטיבציה ורצון להצליח בהמשך הדרך;

לעתים אני מקיימת עם תלמידים שיחות אישיות "מלב אל לב". בשיחות אלה אני מתעניינת בתלמידים ושואלת לשלומם ולהרגשתם, זאת כדי ליצור קרבה, פתיחות, אמפתיה ותמיכה ביני לבין התלמידים – לכל אלה יש השפעה חיובית על התלמידים.

מה מעורר בי מוטיבציה?

מוטיבציה ללמידה והצלחה של תלמידים – תלמידים פעילים בכיתה, המעורבים בלמידה, חוקרים, שואלים ומגלים עניין;

שיתוף פעולה ועבודת צוות – לרבות, תמיכה מעמיתים, מתן עצה ואוזן קשבת;

פרגון והערכה מצד תלמידים, עמיתים, צוות ההנהלה באשר לפועלי.

# data[].attributes.body
הדרכים שלי לעורר מוטיבציה:

במהלך הזמן ובאופן הדרגתי נוצר קשר אישי עם התלמידים והוריהם. אני משתדלת לשוחח עם כל התלמידים בתחילת השנה בשיחה אישית ולומדת את עולמם האישי. במעבר בין שעור לשעור אני מדברת עם התלמידים והשיח הוא הדדי (גם הם שואלים לשלומי). השעורים מתנהלים בדרך כלל באווירה נעימה, אני משתלת לדבר איתם על דברים שמעניינים אותם, להצחיק אותם.

הרבה פעמים אני פותחת שיעור בחידה או שאני שולחת חידה בקבוצה ומי שעונה נכון ראשו מקבל פרס ופידבק בקבוצה.

שיחות אישיות באופן רוחבי במהלך השנה.

משובים מקדמים למבחנים.

בחני הצלחה באופן שוטף.

ובנוסף, למידה דרך קישורים לחיי היומ יום.

משדרת לתלמידים שאני מאמינה בהם, מדברת איתם בשקיפות ומסבירה את המשמעות של התמדה.

מה שגורם לי למוטיבציה:
- שעורים שעניינו את התלמידים
- מערכת יחסים ותקשורת טובה עם התלמידים
- שהתלמידים מכבדים אחד את השני בשיעור
- שתלמידים מתכתבים על שיעורי הבית בקבוצה ומשתפים אחד את השני
- שתלמידים מעריכים וגם אומרים תודה

# data[].attributes.body
כיצד אני מעוררת מוטיבציה בתלמידי:

*דבר ראשון שאני שמה עליו דגש זה קשר אישי ואנושי. חשוב לי שתלמידי ידעו שאני רואה אותם כבני אדם, מכבדת אתם ואכפת לי מהם. הדבר גורם ליותר שמח להכנס לשיעור ורצון להוכיח את עצמם.

*במהלך השיעור עצמו אני מאפשרת לפעמים גלישה הנושא, הומור ושומרת אני על אנרגיה גבוהה, בייחוד בשיעורים הקשים בשעות המאוחרות יותר. הדבר מסייע לתלמידים להיות איתי ופחות לאבד ריכוז.

*אני משתדלת לעשות שילוב בין שיעורים בהם אני מתקדמת בצעדים קטנים ומאפשרת להם תרגל רב על מנת שיחוו הצלחה ויאמינו שיש להם טעם להתאמץ כי זה משתלם להם, כמו גם שיעורים שבהם אני יותר מדברת איתם על ההיגיון שבפתירת השאלות, האסטרטגיות והדרכים השונות. הרבה פעמים תהיה התנגדות לשיעורים אלה בהתחלה מצד התלמידים כי יגידו שהם צריכים שילמדו אותם כמו תוכי- תגידי מה בדיוק צריך לעשות ונעשה! אני מסבירה שמתמטיקה לא עבדת ככה, והם צריכים להבין את ההיגיון שמאחורי כי בשאלה הבאה שהניסוח יהיה טיפה שונה הם לכו לאיבוד. ושאני יודעת שהם יכולים גם להבין מעבר ומעודדת אותם להעלות רעיונות.

*בכל סוף שבוע יש מצטיינים שבועיים- תלמידים שעמדו בכל הקריטריונים שהגדרנו- למידה במהלך השיעור, הגעה בזמן והשתתפות ללא טלפונים וכו'. תלמיד שכזה מקבל שיחה/הודעה להורים לקראת שבת ונראה שמאוד חשוב להם לקבל אותם (הפרס הוחלט ביחד עם הכיתה בתחילת השנה). היעד הנמוך של שבוע מאפשר את ההתגייסות שלהם, ותלמידים יכולים לקחת אותו בייחוד במצבים שבהם הסתבכו בשיעורים אחרים ומקומם בבית הספר לא טוב. לאחר שלקחו אפשרות זו פעם אחת, אפשר לעזור להם להמשיך ולהתמיד.

לתלמידים שיותר קשה להם אני נותנת יעדים נמוכים יותר כמו למידה במהלך השיעור עצמו, השתתפות ופיתרון שאלה על הלוח שאני מחזקת בהערה חיובית במערכת/הודעה להורים.

*אני משתדלת תמיד להכניס לקונטקסט קצר טווח- "יאללה, שבוע הבא מבחן", "אני יודעת שעכשיו אתם עמוסים, בל יש לו רק עוד חודשיים כאלה עד שתסיימו עם בגרויות החורף ואז זה ירגע, בואו נתאמץ"

*ברמת מערכי השיעור, אני נותנת הרבה עבודה בקבוצות, לפעמים גם עושה תחרות בין קבוצות, קוראת לתלמידים מתנדבים ללוח לאתגרים וכו'.

מה מעורר בי מוטיבציה:

*הסתכלות קצרת טווח- במקום להסתכל על כל החודשים עד יוני ולהתייאש, אני שמה לי כל פעם יעד קצר- חנוכה, פורים, חופשת סמסטר וכו'.

*אני חושבת על מה שאשיג- אעבור את הסטאז', יהיה רישיון הוראה...

*שמעריכים אותי- כשאני מרגישה שרואים שאני משקיעה עושה עבדה טובה, זה מדרבן אותי לשמר את זה ולהתעלות על זה.

*שמחפשים אותי- ההיפך מהקודם, אבל כשאני רגישה שמחכים שאכשל או אפול, זה בדיוק הרגעים שלא משנה מה, לא אתן לזה לקרות.

*אתגרים- בשילוב עם הסעיף הקודם, מרגע שלקחתי את הכיתה הקשה שלי כאתגר על מנת להוכיח לאנשים מסויימים בבית הספר שאני מצליחה, נהיה לי הרבה יותר כוח מסוגלות להתמודד עם הקושי שם, הרבה יותר רצון לייצר את הקשר איתם ולהגיע אליהם.

*לזכור למה אני פה ומה מקור הקושי- אני מזכירה לעצמי וצריכה להכיר לעצמי יותר) שבאתי ללמד מתוך אמוה בזה שאני שותפה של התלמידים שלי לצלוח את הדרך שלהם, ולהוציא אותם בסוף השה עם יותר כלים להתמודדות בכל מיני תחומים. שהמטרה שלי היא לא רק הבגרות, אלא הדרך אליה, ושאני מאמינה שהיא יכולה להיות מכבדת ונעימה ומעצימה בורם ולא לוותר עליה. אם התלמידים מקשים זה כי גם הם הוכנסו למצב בלתי אפשרי והפיתרון היחיד יכול לבוא מתוך הקשר איתם וחייב להיות בטוב.

# data[].attributes.body
ניסיתי לעניין, ניסיתי לאתגר, ניסיתי לפנות לעולמם הפנימי של התלמידים וללמד על נושאים שקשורים אליו, אך בסופו של דבר מה שהכי מעורר מוטיבציה בקרב התלמידים שלי - הוא בחנים ומבחנים. אין למידה כמו הלמידה שמתחוללת בשיעור שלפני מבחן; התלמידים שקועים בחוברות החזרה שאני מחלקת להם ועובדים יחד בקבוצות. אין אפילו אחד שעוסק במשהו אחר.

הדבר שמעורר בי מוטיבציה הוא כל מה שמעשיר את עולמם של התלמידים. כמובן שאני שמחה לקדם אותם בחומר, אך אני הכי מסופקת כאשר אנו מנהלים דיונים בכיתה ואני יכולה לראות שהתלמידים חושבים ו"מזיזים את הגלגלים", מתווכחים אחד עם השני ומתעניינים.

# data[].attributes.body
בתיכון חשבנו על הנושא הזה בתחילת השנה ולכן החלטנו שפחות או יותר אחרי חנוכה נתחיל ללמד את נושא המיקרואורגניזמים (חיידקים, וירוסים ושאר קרובי משפחה) שהוא נושא מעניין, שלא נילמד בחטיבה וכן יש בו הזדמנות למעבדות רבות. בקיצור, התכנית נבנתה כך שתהייה כמה שיותר מעניינת לתקופה הזו.
כמובן שנושא המיקרואורגניזמים מתקשר, בקלות יחסית, לחיים של התלמידים ושל כל בני האדם, כך שניתן להפוך את השיעורים לרלוונטיים.
בשביל לעורר מוטיבציה בי, אני מחפשת זוויות חדשות, שיטות חדשות וכתבות ולינקים מהאינטרנט שמאפשרים לי ללמד באופן קצת אחר.
עם חלק מהכיתות אני מצליחה לעשות הערכות חלופיות שכוללות אף הן, חיפוש מאמרים ולינקים, כדי להעשיר את המאגר שלי.

# data[].attributes.body
לפי מה שאני מתרשם עד כה מתלמידי הוא שהדבר שהכי מעורר בהם מוטיבציה היא חוויית הלימוד. בתחילה חשבתי שהפחד מהמבחנים הציונים והבגרויות הוא שיכניס בהם את הרצון להקשיב ולהצליח אבל גיליתי שכשמשעמם לתלמיד כלום לא יעזור והוא חייב את העיף והעניין כדי להשקיע ולהקשיב.
מה שמעורר אצלי מוטיבציה הוא באופן אירוני מעט המוטיבציה של התלמידים עצמם. כאשר אני רואה אותם 'בולעים' את המידע שאני מעביר להם וצמאים לקבל עוד ולשמוע עוד ויוד פרטים, הדבר מפרה אותי ומעלה לי את המוטיבציה. לחלופין, כאשר אני רואה אותם מתפזרים ולא מרוכזים הדבר יכול לצערי להוציא גם ממני את האוויר.

# data[].attributes.body
אני חושבת שקודם כל אחד הדברים ששמתי לב אליהם זה שיש לכל תלמיד לפעמים משהו אחר שיגביר לו את המוטיבציה. כלומר מה שיעבוד לי עם תלמיד אחד לא בהכרח יעבוד עם השני.

אני משתדלת לתת דגש לקשר האישי תחילה עם כל תלמיד, זאת על מנת שהתחושה שאכפת לי וחשוב לי ממנו תהיה אצלו באופן תמידי גם אם אכעס או אעיר על דברים מסוימים. אני מאמינה שתלמיד שמרגיש שלמורה אכפת ממנו הוא כבר עם יותר מוטיבציה בשיעור.

בנוסף, אני משתדלת במהלך השיעורים לתת לתלמידים לגשת ללוח ולהראות כיצד הם פתרו תרגיל מסוים ולהסביר גם כיצד עשו זאת, יש תלמידים שזה מאור מעורר אותם וגורם להם להיות בעניינים.

אני משתדלת בכל תרגול לתת שאלת בונוס שהיא מאתגרת יותר דבר המעורר רצון אצלך התלמידים להצליח.

רעיון נוסף שראיתי משאוד עוזר עם תלמידים מסוימים הוא הודעה או טלפון חיובי להורים, יש תלמידים שזה ממש נותן להם מוטיבציה ורצון להמשיך להתמיד וללמוד.

אני חושבת שאצלי מה שמעורר מוטיבציה זה משהו שמעניין אותי ומאתגר אותי. בנוסף, משהו שיגרום לי להרגיש סוג של סיפוק מהתהליך אחרי שאעשה אותו.

# data[].attributes.body
מוטיבציה, מילת מפתח בתהליך ההוראה למידה והשאלה הנשאלת כיצד מגבירים אותה?!
הדבר הראשון שאני עושה זה יצירת יחס אישי עם כל תלמידי, אני משתדלת להכיר וליצור מערכת יחסים אישית על אחד ואחד מתלמידי במהרה. על ידי הכרתם ראשית זה מסייע לי בהבנת נקודות חולשה וחוזק, שנית התלמידים מרגישים שהם נראים שמכירים אותם שיודעים מי הם ומה היכולות שלהם וכן גם מה הקשיים שלהם ואז נוצרת אצלם מחוייבות ללמידה ומחוייבות כלפי. אני מראה להם כל הזמן ע"י אמירות על ידי שיחות על ידי עונשים אפילו שאכפת לי  שאני רוצה ללמד אותם ורוצה לראות אותת מצליחים.
ומכאן אני מגיעה להגברת מוטיבציה על ידי יצירת הצלחות אפילו קטנות אבל הצלחות משום שכל תלמיד שחווה הצלחות האני שלו, האמונה שלו בעצמו וביכולות שלו מתגברת והרצון להצליח גם כן מתגבר. אם כן על ידי קשר אישי וחם כמובן שתוך כדי סמכותיות רבה ויצירת הצלחות אני מגבירה מוטיבציה בקרב תלמידי.
מה שמונע ממני להישבר ומעלה את המוטיבציה אצלי זוהי העשייה הפידבק שאני מקבלת מתלמידי נוכחתי לדעת ולהרגיש שהם יודעים להעריך ומחזירים אהבה רבה דוגמה ישבה תלמידה שלי במבחן תלמידה שלא תפקדה כלל שנה שעברה ואמרה באמצע מבחן "המורה אני לא מאמינה שאני עושה מבחן ויודעת".
זוהי הצלחה בעיני ומכאן המוטיבציה שלי עולה...

# data[].attributes.headline
אורלי צ'יפרוט

# data[].attributes.subject
אורלי צ'יפרוט

# data[].attributes.body
אני מעוררת מוטיבציה בקרב תלמידיי ע"י חיזוקים חיוביים בכל דרך אפשרית:
אני מפרגנת כשהם משתתפים, בעיקר כשמשתתפים כאלה שלרוב לא משתתפים, אני מתקשרת להורים ל"שיחות טובות" ומספרת להם כמה הילד משתדל ועובד יפה. תלמידים אלה דואגים להתגאות בכך בפני חבריהם, דבר שגורם גם לאחרים לעבוד יפה ולהשתדל כדי שאצלצל גם להוריהם. אני ניגשת אליהם בזמן עבודת כיתה ואומרת להם באופן אישי שאני גאה בהם ושהם עובדים יפה. אני פונה לתלמידים גם בהפסקות בשיחות אישיות ומבקשת להשתדל לעבוד בכיתה, ללמוד, להשתתף. משעושים זאת, אני תמיד זוכרת לפרגן, בעיקר לאלה שלא היו מתאמצים ושינו גישה. בנוסף, אני כותבת על המבחנים הערה טובה תמיד וליד כל ציון שהוא. אם הציון 20, אני כותבת: "כל הכבוד! ידעת חלק מהשאלות ולא הגשת טופס ריק. זה ראוי לשבח. מכאן ניתן רק לשפר"...ואם מעל 55 :" כל הכבוד, ידעת לענות על רוב השאלות וזה ראוי לשבח! אני בטוחה שעם התמדה וכוח רצון תשפר את הציון". הם לא רגילים לקבל הערות כאלה, וזה עושה את העבודה. רובם משתפרים מציון לציון. אני רואה תוצאות, וההשקעה המרובה בפרגונים וחיזוקים כל הזמן שווה את המאמץ!
באותו אופן, כאשר תלמידיי מפרגנים לי, משוחחים איתי על דברים אישיים מיוזמתם, קוראים לי ממרחקים כדי להגיד לי שלום, מפגינים רגשות אהדה כלפיי...זה גורם לי למוטיבציה אדירה להמשיך ולהשקיע בהם את כל כולי, ממערכי שיעור מעניינים, ועד יחס אישי וחברי גם אם זה על חשבון הזמן הפרטי שלי מעבר לשעות העבודה.

# data[].attributes.body
לעורר מוטיבציה לא הכי הקל, אני מלמד תנ"ך, ולעורר אותם להרים את הראש ולהיות איתי, אתה (אני) צריך להנגיש להם אותו בצורה מעניינת כבר לא מעניין אותם לשמוע את הסיפור התנכי בתור סיפור, אלא צריך ליצור להם דרמה רוב הפרקים בתנ"ך אני מצליח לעשות זאת,
טול לדוגמה סיפורי אליהו אלוהים מצווה על אליהו לבטל את הבצורת  האליהו יבטל את הבצורת ישר כפי שאלוהים מבקש?
או האם האישה האלמנה תביא לאליהו מזון ומים בזמן בצורת
נוצר דיון קצר בכיתה ואז כדי לדעת מי צודק נקרא בפסוק
אם זה אפשרי להציג להם נושא מעולם התוכן שלהם ואז לחבר אותו לעולם התנכי

אצלי מוטיבציה מתעוררת הכי הרבה, זה מתלמידים כמו ביום המורה לא רשמו הרבה פתקים בכלל על לוח שבו יש אופציה לתלמדים לרשום מילים טובות למורים ורשמו לי 2 פתקים מכיתת החינוך שלי ואני מחנך פעם הראשונה ולקבל מילים כאלו יפות זה מדהים דבר נוסף שמוערר מוטיבציה שאתה מרגיש שעבר שיעור מוצלח, כמעט כולם השתתפו והבינו את החומר, ואם ישנם פעמים שתלמידים אחרים(לא מכיתת הלימוד שלי) רוצים להיכנס לשיעור שלי מתי שאני מלמד ועוד הבינו חומר שאצל המורה האחרת לא הבינו או  שמרגישים יותר מחויבים אליי כי אני לא המורה שלהם ולומדים ומבינים את החומר
(תמיד הצלחות מעוררות מוטיבציה חשוב לציין אנחנו מבצעים את התפקיד שלנו על הצד הכי טוב שיש גם שאין הצלחה)

# data[].attributes.body
כשנתקלתי בתלמידים שנכשלו במבחן זימנתי אותם אלי לשיחה ושאלתי אותם איך הם הרגישו עם זה שהם נכשלו? כולם אמרו שרע להם עם זה. שאלתי אותם למה הם חושבים שזה קרה? הם ענו על דרך הלימוד שלהם, או הקשב שלהם בכיתה. שאלתי - אם אתם כן רוצים להצליח במבחן, מה תעשו להבא כדי שזה לא יקרה? והם ענו מה הם צריכים לעשות.

המחשבה שלי היתה שאם התשובות יבואו מהם הם ירגישו שזה הרצון שלהם, ולא דרישה שלי כמורה.

בכיתה אני לא מתמקדת בלתת מוטיבציה להצלחה בלימודים לתלמידים ואולי זו באמת בעיה.

אצלי מוטיבציה מתעוררת כשמדובר במשהו שאני אוהבת, או יודעת שארגיש טוב אם אצליח בו.

# data[].attributes.headline
אפרת פחימה קליין

# data[].attributes.subject
אפרת פחימה קליין

# data[].attributes.body
אני מורה למתמטיקה בתכנית לנוער נושר.
בכדי לעורר מוטיבציה בתלמידי, אני נוהגת לעשות שני דברים:
אני משתדלת לקשר את הנושא הנלמד לחיים שלהם מכל היבט אפשרי. כל נושא ילווה בשאלה רלוונטית לחיים שלהם, נתונים רלוונטיים.  אנסה לפתח איתם דיון בנוגע למשמעות הנושא בחיי היום יום שלהם כדי שירגישו שהם לומדים משהו שיעזור להם להמשך.

בנוסף אני נוהגת להוסיף חידות הגיון בסיום השיעור הן כדי לאתגר את התלמידים ולפתוח דרכי חשיבה והן כדי לתת הזדמנות נוספת לעניין גם לתלמידים שפחות התעניינו בשיעור עצמו.

אחד הדברים המרכזיים שמעוררים בי מוטיבציה הוא העניין. ברגע שדבר מעניין אותי, מסקרן אותי, אני ארצה לפתח אותו ולהעמיק בו.

# data[].attributes.headline
נילי דה שליט

# data[].attributes.subject
נילי דה שליט

# data[].attributes.body
הדרך שלי לעורר מוטיבציה אצל תלמידיי היא בדרך של קישור נושא השיעור הנלמד אל חייהם הפרטיים. אני מלמדת תנ"ך ובכל נושא אני תמיד מוצאת הקשר כלשהו לחיים של הילדים. כך המקצוע "הישן והעתיק" למעשה קורם עור וגידים בשנת 2018. כמו כן אציין שאני תמיד מעוררת שיח ודיון בכיתות. גם בכיתות הקשות שלי, שלצורך העניין מתקשים מאוד בניהול שיח - אני לא מוותרת ומקיימת גם איתם דיונים.

מה מעורר אצלי מוטיבציה? האמת שאלה לא פשוטה. אני חושבת שראשית אני זקוקה לסוג של עניין בנושא הנדון. וכמו כן, אם מתעניינים בדעה האישית שלי - זה יעורר אצלי מוטיבציה.

# data[].attributes.body
בכדי לעורר מוטיבציה בתלמידים קודם כל אני מנסה לייצר יחסי אמון וקירבה עם התלמידים ולייצר מצב שבו התלמידים מרגישים ביטחון.
מעבר לכך אני משתדלת לגוון את השיעורים כך שמשולבים סרטונים, משחקים, חידות וכו'.
אני גם מאוד מאמינה בחיזוקים חיוביים והמון שיחות אישיות עם התלמידים.
אם מדובר בתחילת נושא חדש אני תמיד משתדלת להראות לתלמידים איפה הם נתקלים בו בחיי היום יום שלהם.

מה שמעורר בי מוטיבציה זה בעיקר הפידבק החיובי שאני מקבלת חזרה הן מהתלמידים והן מהוריהם. בסוף כשתלמיד אומר לי או למורים אחרים איזה כיף לו בשיעורי מתמטיקה ושהוא מחכה לשיעור מבחינתי הצלחתי והמאמצים לרתום את התלמיד לשיעור ולעורר בו מוטיבציה ללמידה צלחו.

# data[].attributes.body
אני מורה למתמטיקה בחטיבת ביניים .
אני מנסה לעורר מוטיבציה בתלמידי ע"י:
מתן פידבק חיובי לתלמידים בפורום כיתתי.
רישום הערות חיוביות במשוב.
שיחות אישיות עם תלמידים.
הצגת מטרות אישיות לתלמידים והדגשה שכל אחד הוא עצמאי ואין צורך לעורר השוואות בין התלמידים (למשל אומר לתלמידים מסוימים שציון 60 זה ציון מעולה).
מנסה לקשר בין החומר הנלמד למציאות היומיומית.
אני מאפשר לתלמידים ליצור איתי קשר באופן פרטי דרך הווטסאפ ולשאול שאלות(בנוסף לווטסאפ הכיתתי).
מתן אפשרות לתלמידים להגיש מטלות או שיעורים כאשר הדבר יכול רק לשפר את הציון אך לא לגרוע מימנו.
אני מנסה ליצור סביבת לימוד נינוחה ולא מלחיצה ומעביר מסרים שזה בסדר גמור לטעות .
בשיעורים כפולים אני משתדל לעתים לשלב משחקים שונים לצורך גיוון הלמידה.
שיחות עם התלמידים לגבי חשיבות מקצוע המתמטיקה במציאות שלנו (קבלה לאוניברסיטה, לתפקידים מסוימים בצבא ולתפקידים מסוימים בשוק העבודה).
מה שמעורר בי מוטיבציה:
סביבה חברתית נעימה
צוות מורים תומך ומשתף
סקרנות מצד התלמידים
גרף שיפור של תלמידים, בעיקר ברמת הנכונות שלהם ללמידה.
פידבקים חיוביים.

# data[].attributes.body
אני מורה למתמטיקה בחטה"ב.
פידבק חיובי:
הדרכים שאני מעוררת מוטיבציה הם :
מתן פידבק חיובי לתלמיד ולהוריו (כמו שמתקשרים להורים שקורה משהו לא טוב כך אני מתקשרת להורים שיש שיפור בהתנהלות התלמיד) בהקשר זה גם מתן ח"ח במשוב עוזר מאוד ונותן מוטיבציה ללמידה. אני גם מעדכנת את המחנכת של התלמיד אם אני רואה שיפור.
שיחות אישיות ואכפתיות
בנוסף, שיחות אישיות עם תלמידים מאוד עוזרים, מתן מקום לצד הריגשי של הילד לזהות קשיים ולהראות אכפתיות.
בנוסף, אני נותנת לתלמידים תחושה שאני שם איתם ולמענם , ע"י זמינות, מתן עזרה מעבר לשעות הלימוד בכיתה. אני מכינה להם דפי עבודה ובודקת להם באופן אישי כדי לעזור להם לתקן טעויות נפוצות.
מתן מבדקי הצלחה אם אפשר .
מתן בטחון שהציון לא הכי חשוב אלא הדרך , ואם יהיו סובלניים וילכו בדרך הנכונה אז השיפור בציון יגיע.
יצירת סקרנות על ידי הקשר החומר הנלמד לחיי היום יום שלהם, ע"י הכנת שיעור של חקר והתנסות ולא רק פרונטלי.
בנוסף, מתן אפשרות לתלמידים לבחור נושא שמעניין אותו ולהרצות לכיתה (כמו למשל יחס הזהב) .
זהות חברתית וגיבוש הכיתה :
מעודדת תלמידים להשתתף ומודה להם אם הם טועים כי ככה מאפשרים לכל הכיתה ללמוד.
ליצור שותפות ללמידה על ידי עבודה בקבוצות וקבוצת וואטסאפ של קבוצת הלמידה והפעלתה ולמעשה כל פעולה שתעזור לגיבוש הקבוצה ותחושת השייכות של התלמידים.
הקפדה על נורמות חברתיות וכללים ברורים אשר תורמים לוודאות וככה כל אחד יודע מה מצופה ממנו.

מה שנותן לי מוטיבציה:
פידבק חיובי מסביבת העבודה / החברים / המשפחה שלי.
מקצועיות והכנת שיעור מעניין שהתלמידים יוצאים מרוצים ממנו. זה להתליח לגרום לתלמידים להבין איפה שקשה להם.
עניין וסקרנות מעוררים בי מוטיבציה מאוד גבוה ורצון ללמידה .
סביבה שנעים לי ונוח לה - רצון לשייכות .

# data[].attributes.headline
דניאל טולדנו גבורין

# data[].attributes.subject
דניאל טולדנו גבורין

# data[].attributes.body
על מנת לעורר מוטיבציה בתלמידים שלי אני שואלת אותם בשיעורים הראשונים מה מעניין אותם ומדוע חשוב להם ללמוד את המקצוע הזה (ספרות במקרה שלי). מכיוון שאני מלמדת בבית ספר שונה (דמוקרטי) יש לי חופש פעולה ואני לא חייבת להיצמד לתוכנית הלימודים ולכן כאשר התלמידים מעוניינים שאתמקד בנושא מסוים אני משתדלת לשים עליו דגש על מנת להראות להם שאני קשובה לצרכים שלהם ולעורר בהם מאת המוטיבציה ללמוד. בנוסף, כאשר מתנהל שיח בכיתה אני משתדלת לחזק את התלמידים כאשר הם מסיימים לשתף בדבריהם. גם את אותם ילדים שעונים תשובות שהן פחות רלוונטיות. זאת ועוד, בסיום השיעור אני פונה לתלמידים שהשתתפו או תלמידים אשר זקוקים לחיזוקים ואמרת מילה טובה או מחזקת את הדברים היפים שאמרו בשיעור. הם מאוד שמחים ומתרגשים לשמוע את החיזוקים האלו.
אני גם מאוד משתדלת לבחור יצירות רלוונטיות, ולהעביר אותם בצורה שונה ומעניינת על מנת שבאמת יהיה להם כיף ושונה להיות בשיעורים שלי.

מה שמעורר בי מוטיבציה-זה להגיע לבית הספר ולהרגיש תמיכה מצד הצוות. בנוסף, מעורר בי מוטיבציה הפידבקים שאני מקבלת מתלמידים לפני ואחרי שיעור- שהיה להם כיף ומעניין, שהם מחכים בקוצר רוח לשיעור הבא.
בדמוקרטי (לפחות בבית ספרי) זה מאוד לא מובן מאליו שתלמידים בוחרים שיעור "ספרות" הם בד"כ נוטים להתרחק משיעורים בהם יש כתיבה (לרוב זאת החולשה שלהם) ולכן כאשר תלמידים שואלים אותי לפני חופשת חנוכה מה נלמד שנחזור זה נותן לי מוטיבציה גבוהה להכין להם עוד שיעור מעניין ולחשוב על דרכים מיוחדות לרתק אותם

# data[].attributes.body
אני מורה לספרות בתיכון, מלמדת כיתות י'. על מנת לעורר מוטיבציה אצל התלמידים אני קודם כל מתייחסת אליהם, מעניקה להם תשומת לב לפחות 5 דקות ראשונות של השיעור (לא בכל שיעור) מישהו הסתפר, מישהי קנתה משקפיים חדשים, מישהו נראה חולה מתייחס אליו.
שואלת איך "הלך" להם המבחן בשיעור הקודם וכו'...
לאחר שקיבלתי את תשומת הלב ונתתי להם את שלי אפשר להתחיל שיעור בצורה נעימה והם מרגישים שאני לא באה רק כדי "להעביר חומר"...
במהלך שיעור על מנת לעורר מוטיבציה אני נותנת להם פידבקים על השתתפות בשיעור ולא בהכרח על "תשובות נכונות" אני מעודדת חשיבה מאתגרת, שיתוף בדעות, השערות והסקנת מסקנות.
אני מבקשת ודורשת כבוד כשאחרים מדברים ולא לצחוק או להקטין מישהו גם אם תשובתו לא נכונה. מרחב כיתתי בטוח מעודד מוטיבציה והנאה מהשיעור.
בנוסף לפני מבחן אני מזכירה להם שהציון לא בהכרח משקף אותם, הם הרבה מעבר .
העבודות הגשה אני משתדלת להכניס פן של יצירתיות כדי שיוכלו לבוא לידי ביטוי ולא רק בצורה עיונית.

מה שמעורר בי מוטיבציה זו תחושה של אהבה והערכה מחלק מהתלמידים. החיוך, השיתוף, ההנאה שלהם בשיעור והידיעה שחלק מהם לא אהבו לספרות והשנה הוא הפך למקצוע אהוב שהם מצליחים בו בזכות כך שהצלחתי לגייס אותם ללמידה.
ביום המורות מספר תלמידות כתבו לי מכתבי הערכה. ובכלל אני נמצאת בבית ספר נפלא ויצרתי קשרי חברות עם מורות צעירות וחדשות כמוני

# data[].attributes.body
על מנת לעורר מוטיבציה אצל התלמידים אני מחלקת להם מדבקות סמיילי על תלמידאות. כל 5 מדבקות זה תוספת לציון.

מה שמעורר בי מוטיבציה זה כשאני פוגשת את התלמידים בין השיעורים במסדרונות והם לא מתעלמים ממני וממשיכים ללכת, אלא עוצרים שואלים לשלומי ולפעמים אף מחכים לשיעור איתי.

# data[].attributes.headline
סאלי שוואהנה

# data[].attributes.subject
סאלי שוואהנה

# data[].attributes.body
אני מורה לאנגלית לכיתה ט ו ז,
כדי לעורר אצלם מוטיבציה אני משתדלת מאוד לעודד אותם ולתת להם פידבקים חיובים במהלך השיעור מול כל הכיתה וגם בשיחות נפרדות.
בכל מבחן שאני עושה אני כותבת להם מכתב ומצרפת למבחן במכתב אני כותבת שלא משנה לי הציון מה שחשוב זה שהם נותנים את הנשמה שלהם ושאני גאה בהם ושהם ילדים חכמים ואני מאמינה ביכולות של כל אחד ואחד מהם ואני בטוחה שהם יצליחו והם יראו לעולם איזה ילדים חכמים הם.

המכתב הזה עשה מהפך! הגישה נהפכה לחיובית.
בנוסף,
תלמידים ששפרו את הציון שלהם לעומת המבחן הראשון כתבתי להם מכתב על כמה שאני גאה בהם ואיזה יופי של עבודה הם עשו הם היו קבוצה לא קטנה של תלמידים שהייתי צריכה לכתוב לכל אחד מכתב. בנוסף לזה שאני מאוד גיאה (גם אלה שקיבלו 60(((מקודם קיבלו 20)))) ) הרעפתי מחמאות וגם כתבתי להם על מה נעבוד ביחד כדי שנמשיך את תהליך השיפור.
את המכתב שידכתי למבחן והחזרתי התלמידים לא התייחסו כל כך למבחן כמו שהם התרגשו מהמכתבים לקחו ורצו לספר להורים.
אמא של תלמידה שולחת לי ב 10 וחצי בלילה הודעה שהיא אסירת תודה על המכתב על הביטחון שאני נותנת לילדה ושהיא כבר זמן רב מנסה לעורר אצלה ביטחון ולעורר מוטיבציה ללמוד והיא לא הצליחה
ושמכתב קטן ממני שינה אותה לגמרי הילדה לומדת משקיעה ומראה מוטיבציה.

# data[].attributes.headline
ענת קרוצ'יק מיטרני

# data[].attributes.subject
ענת קרוצ'יק מיטרני

# data[].attributes.body
כדי לעורר מוטיבציה אצל התלמידים אני מנסה לשלב במהלך השיעורים שלי מספר של אמצעים חזותיים ופעילויות שונות אשר יפעילו אותם, ולא רק להקשיב לשיעור ולהעתיק מהלוח. בנוסף אני מנסה לשלב דברים מהאקטואליה העכשווית שמתקשרים לשיעור.

מה שמעורר בי מוטיבציה זה כשאני רואה שהתלמידים נהנים בשיעור, משתפים פעולה, שואלים שאלות ומבצעים משימות בהנאה. בנוסף כשאני רואה שיש תוצאות חיוביות לפעילויות שלי ולשיחות של עם התלמידים זה גם מעלה אצלי את המוטיבציה להמשיך.
בלי קשר לעבודה בבית הספר, מה שמעורר בי מוטיבציה לעשות משהו זה הקישור של זה ליום יום, לתחומי עניין שאני אוהבת.

# data[].attributes.headline
נטלי מכובד מהגרפתי

# data[].attributes.subject
נטלי מכובד מהגרפתי

# data[].attributes.body
על מנת לעורר מוטיבציה אצל התלמידים עלינו לעשות עבודה מרובה של חשיבה מוקדמת.

ראשית כל אני מסבירה לתלמידים את הרציונל שעומד מאחורי רוב הנושאים שאותם אני מלמדת בשיעורי המתמטיקה.

קישור לנושאים הרלוונטים להם לחיי היום יום, להראות להם כיצד המתמטיקה באה ליידי ביטוי בחיים שלהם, לשלב שאלות מהיום יום בשאלות השונות.

גיוון באמצעי הוראה, שילוב של משחקים, תוכנות לימוד, מצגות, דרכי הוראה שונות.

כל אלה מעוררים אצל התלמידים את המוטיבציה ללמידה.

# data[].attributes.body
אני מורה למתמטיקה בבית ספר "חינוך מיוחד" של תלמידים בעלי קשיים רגשיים והתנהגותיים. על מנת לעורר בהם מוטיבציה ללמידה אני תחילה משתדלת ליצור יחסים אישיים עם התלמידים, להכיר אותם, לדעת מהם הנושאים שמעניינים אותם ואני מכניסה את הנושאים האלו לשיעור, למשל תלמיד עם בעיית התנהגות קשה מאד אוהב את הנושא של בישול, אז יש מלא תרגילים שאני מכינה מראש של חישובי כמויות, משוואות, בעיות מילוליות הקשורים בבישול- מצרכים, כמויות...
דרך נוספת היא שבכיתות שאותם אני מלמדת רצוף שעתיים, אני מכניסה להם משחק בשיעור, גם על מנת לשמור על העירנות וגם זה משחקים שמעודדים אותם לחשיבה ובכך אני מעלה להם את המוטיבציה.
מה שמעורר בי מוטיבציה או יותר נכון הסיפוק הגדול שלי הוא הרגע הזה "שנופל האסימון" לתלמידים בנושא מסויים, וכשתלמידים באים ואומרים לי שהם פעם פחדו ממתמטיקה, שנאו מתמטיקה (זה אומר שעכשיו הם כבר לא שונאים :) שזה מעולה).

# data[].attributes.body
אני מלמדת כיתות י' ביולוגיה וביוטכנולוגיה ואני מעוררת מוטיבציה בתלמידי על ידי כך שאני מנסה להראות להם איך הנושא הנלמד רלוונטי לחיי היום-יום שלהם. אני מנסה לעורר בהם עניין באמצעות שיעורים מגוונים, אני משתדלת לתת לכל תלמיד יחס אישי, אני מראה להם שאני מאמינה בהם, מעודדת אותם להצלחה ולא מוותרת על אף תלמיד.

מה שמעורר אצלי מוטיבציה אלו דברים שאני מגלה בהם עניין, הם דורשים מאמץ מסוים אבל אני מאמינה שאם אתאמץ ולא אוותר אוכל להשיג אותם.

# data[].attributes.headline
ורד יעקוביאן

# data[].attributes.subject
ורד יעקוביאן

# data[].attributes.body
אני מלמדת מתמיטיקה 3 יחידות בכיתה י'.
אחת הדרכים שלי לעורר מוטיבציה כאשר אני מתחילה ללמד אותם נושא חדש, אני שואלת אותם שאלה מחיי היום יום שלהם ושואלת אותם איך לפתור
חלקם עונים חלקם עדיין מתלבטים. בסופו של דבר אני מראה איך ניתן לתת פתרון ע"י מתמטיקה ולמה בעצם אנחנו לומדים אות אותו נושא.

מה מעורר בי מוטיבציה
זה פקרטיקה. לדעת שמה שאני לומדת ישמש אותי גם בחיים האישיים.

# data[].attributes.body
אני מלמדת מדעים בחטיבה, והדרך שלי לעורר מוטיבציה אצל התלמידים היא לקשר להם את הנושאים הנלמדים לחיי היום יום, לאקטואליה, ואם אפשר אז גם לדברים שמעניינים אותם. (למשל, ממה עשוי הסליים? אילו תכונות יש לו?). דרך נוספת היא חיזוקים ושבחים לתלמידים שקצת יותר מתקשים בכיתה, אם זה עידוד מילולי או בהערכה כתובה, הערה במשוב או טלפון "שבח" להורים.

הדברים שמעוררים אצלי מוטיבציה הם שיתוף פעולה, גם מצד הצוות בבית הספר שמאפשר לי לבצע את הפעילויות שאני רוצה, וגם מצד התלמידים שמפגינים סקרנות, רעיונות לפעילויות חדשות שעולים לי באשר לאופן הוראה והסקרנות לדעת אם זה יעבוד, אם התלמידים יתחברו, יתעניינו, אם זה ילהיב גם אותם. גם הידיעה שיש לי את האפשרות לגרום לתלמידים להמשיך בלימודי המדעים גם בחייהם הבוגרים מעוררת בי מוטיבציה.

# data[].attributes.body
אני מורה לשפה לכיתות ט.
1. אני מעוררת מוטיבציה בתלמידיי באופן הבא:
משתדלת להיכנס עם אנרגיות וחיוך והרבה חוש הומור ובדיחות.
משוחחת איתם תוך כדי על נושאים מחיי היום יום כדי לעניין ולסקרן אותם בנושאי השיעור.
משתדלת לשנות את מערכי השיעור, לעיתים משלבת מוזיקה מהיוטיוב לעוררות המוטיבציה.
בשיעורים כפולים משחקים בניבים ופתגמים - הם אוהבים זאת מאוד, מעשיר את הידע והם נהנים לתפור ולקבל ח"ח.
משתדלת להביא חיזוקים חיוביים גם אם לא ענו תשובה נכונה, אני מביאה ח" ח גם על ההשתדלות והרצון הטוב לנסות.

מה שמעורר אצלי מוטיבציה:
1. מוזיקה - ללא מוזיקה בתחילת יום אין לי אנרגיות, ולכן אני מנסה לשלב מוזיקה בשיעוריי.
2. עניין מצד התלמידים בנושא הנלמד, רצון להשתתף ולהביע את עמדתם.
3. פרגון חיובי מצד תלמידיי לגבי העברת השיעור, עמיתי לעבודה, הורים וצוות ההנהלה.
4. להביא לי יד חופשית להביע את עצמי בדרכים יצירתיות, לא בהכרח בתחום השפה. יכול להיות בארגון טקסים וכל הקשור בארגוני במה( כורוגרפיה, שירה וכדומה..).

# data[].attributes.body
על מנת לעורר מוטיבציה אצל התלמידים אני משתדלת לעשות את הדברים הבאים :
1. לקשר את הנושא הנלמד לנושאים מעניינים ואקטואלים , אני מלמדת מדעים ובתחום זה ניתן בהחלט לקשר כתבות וסרטונים מעניינים לנושא הנלמד .

2. כל הזמן לתת חיזוקים חיובים לתלמידים שמשתדלים ולהתקשר לעדכן את ההורים בכך , גליתי שזה ממש עושה פלאים: התלמידים מחכים "לשיחה חיובית "  עד כדי כך שהתחלתי תוכנית כיתתית וכאשר תלמיד הגיע ליעד מסוים שאלתי מה מעדיף כ'צופר שיחה חיובית או לצאת על חשבון שיעור לחדר מחשבים - כל התלמידים העדיפו להישאר ללמוד בכיתה ושאעשה שיחה חיובית להורים .

מה שמעורר אצלי מוטיבציה :
1. שאני רואה ומרגישה שהתלמידים מתעניינים בשיעור .
2. פרגון מקולגה/ מנהל / הורה / תלמיד
3. נושא שנדרש ללמד ושאני מתחברת אליו ומעניין אותי .

# data[].attributes.headline
חן רובנס-ווקיל

# data[].attributes.subject
חן רובנס-ווקיל

# data[].attributes.body
על מנת לעורר מוטיבציה ללמידה אצל כלל התלמידים שלי אני מאוד משתדלת לקשר את החומר הלימודי לחיי היום יום שלהם, כך שהנושאים אכן יהיו רלוונטים עבורם וישמשו אותם עד כמה שניתן ביום יום שלהם.
כאשר אני מזהה בעיית מוטיבציה אישית אצל תלמיד מסוים, אני משתדלת לקחת אותו לשיחה אישית ולשאול אותו באופן אישי מה כן יגרום לו ללמוד בשיעורים, מה יעזור לו...בדרך כלל הפתרונות מגיעים מהם ואני משתדלת לרצות את הבקשות שלהם כדי לאפשר להם למידה.
הקישור של החומר לחיי היום יום גורם גם לי למוטיבציה ללמידה ולכן זהו אחד הכלים החשובים בעיניי כדי לפתח מוטיבציה אצל כלל התלמידים.

# data[].attributes.body
אני מעורר מוטיבציה בצלמידיי על ידי:
מילות עידוד במהלך פתרון תרגיל
הצגת פתגמים / אימרות שפר בעלות מסר משמעותי
איתגור התלמידים בשאלות "מעבר לחומר"
מתן ח"ח
לתלמידים שדורשים "מעבר" אני מקיים שיחה אישית עם התלמיד
מקיים שיחת "פירגון" מול ההורים

בי מעוררים מוטיבציה:
אימוני ספורט שאני מתמיד בהם
פתגמים / אימרות שפר בעלות מסר משמעותי
פרגון מצד תלמיד/הורה

# data[].attributes.body
אני מלמדת ביולוגיה וכימיה בכיתות י'. אני משתדלת לשלב כמה שיותר סרטונים במצגות שלי כדי לעניין ולסקרן אותם אבל הדבר שהכי מלהיב את התלמידים זה כשאני עושה ניסויים ומעבדות. אפילו רק הדגמות כבר מעלות את הריכוז שלהם. משתדלת כמה שאפשר לשלב להם ומכניסה בהדרגה יותר כיתות לסבב של המעבדות. בי מעורר מוטיבציה כשאני מלמדת חומר מעניין שאני בקיאה בו ואז תלמידים "מתקילים" בשאלות ואז אני מלמדת על הרבה דברים מעבר לחומר הנדרש.

# data[].attributes.body
מוטיבציה